da da da da da da da da da sv da da de da da en da de de da da da da da da da da en da da da da da da en da da da da en en da en da de da tr pt da es en da ko da da da en da en da en da da sk sv da ru de fr da de da da da da da de nb oc en en hbs_lat en en
Donation fra ”Fonden Sol og Strand ved Margit og Kjeld” skal gøre Skyggebørn landskendt – og hjælpe mange flere børn og unge med sorg - Sol og Strand Fonden
Donation fra Sol og Strand-fond skal hjælpe børn og unge i sorg
Foreningen Skyggebørn er en af ti velgørende organisationer, som nu hver modtager 100.000 kroner fra den fond, der ejer Sol og Strand Feriehusudlejning. Og de penge skal blandt andet bruges til at udbrede kendskabet til Skyggebørn endnu mere. Stifter Jes Diges metoder er meget roste, og de fortjener at komme endnu flere børn og unge i sorg til gode.
Støtte til sorgarbejdet for børn og unge.
Få mere at vide om
Det fortæller Preben Hansen, der er formand og koordinator på Skyggebørns sekretariat i Aalborg, som er hjemby for Skyggebørn, men som siden starten i 2017 også har fået afdelinger i København og Aarhus.
Jes Dige har igennem 30 år arbejdet med børn og unge, der oplever sorg på baggrund af dødsfald eller alvorlig sygdom i familien. Skyggebørns organisation består af ganske få faglige medarbejdere, der forestår arbejdet med koordinering af familier, deltagerne i grupper, og de 60 frivillige gruppeledere, der faciliterer samtalerne med børnene i de 21 sorggrupper.
Den overvejende fokus i Skyggebørn er rettet mod sorggrupperne, og derfor er donationen på 100.000 kr. fra ”Fonden Sol og Strand ved Margit og Kjeld”, der ejer Sol og Strand Feriehusudlejning A/S, meget velkommen. Det betyder at Skyggebørn i 2022 kan markedsføre foreningens idegrundlag intenst i de naturlige hovedområder Aalborg, København og Aarhus.
– Vi lever af velvilje fra fonde, virksomheder, organisationer og private. Det sikrer den daglige drift til medarbejdere, lokaler og forplejning i grupperne. Denne donation skal bruges til at skabe ekstra opmærksomhed på de muligheder, vi gratis og tidsubegrænset tilbyder børn og unge. Vores kendskabsgrad er klart størst i Aalborg og Nordjylland, men vi ønsker at udbrede kendskabet til hele region Nordjylland samt i København og Aarhus. For sorg er stadig et tabu. Som gør livet svært for rigtig mange børn og unge. Rent faktisk har 25 procent af alle unge inden deres 25-års fødselsdag oplevet sorg på nærmeste hold. Jo flere vi kan hjælpe, jo bedre er det for alle, siger Preben Hansen, formand for Skyggebørn.
”FERIE MED DET GODE HJERTE” – OVERSKUDDET GØR GAVN I VELGØRENDE ORGANISATIONER, IKKE KAPITALFONDE
Det er unikt i det danske turisterhverv, at langt størstedelen af overskuddet fra Sol og Strands udlejning af sommerhuse og ferieboliger i løbet af få år bliver omsat til støtte til velgørende og lokale formål. I stedet for at havne i udenlandske kapitalfonde og pengetanke.
Formanden for fondens bestyrelse, Jens Stadum, glæder sig over, at både husejere, feriegæster og medarbejdere har bidraget med input til processen – og at fonden nu for andet år i træk kan uddele en million kroner til velgørende formål:
-Vi kan se af ansøgningerne – og af de tilbagemeldinger, vi får fra sidste års modtagere af donationer fra ”Fonden Sol og Strand ved Margit og Kjeld” – at pengene gør en vigtig forskel for mange af de mennesker, som har det svært og er udfordret. Og det gælder både i Danmark, men også uden for de danske grænser. Der er virkelig brug for penge, siger bestyrelsesformanden.
-Vi kan med god samvittighed sige, at man bidrager til at gøre noget godt for andre, når man holder ferie gennem Sol og Strand. Det er det, vi kalder ”Ferie med det gode hjerte”, siger Jens Stadum.
-Vi har allerede besluttet, at vi åbner for ansøgninger til den næste udlodningspulje efter sommeren 2022, således vi også til næste år i december kan 1 million kroner til gode formål. Vores forventning er, at vi derefter fra 2023 kan udlodde endnu større beløb fra fonden. Lige som i år er planen fremover, at vi henter input fra husejere, feriegæster og ansatte hos Sol og Strand, når vi åbner for ansøgninger til de næste udlodninger, siger Jens Stadum.
STIFTERE AF FONDEN: SOL OG STRAND SKAL FORBLIVE DANSK – OG GØRE EN FORSKEL
Det er stifterne af Sol og Strand Feriehusudlejning A/S, Margit og Kjeld Andersen, der etablerede ”Fonden Sol og Strand ved Margit og Kjeld”.
Ægteparret havde et dobbelt ønske – nemlig både at bevare Sol og Strand på danske hænder, men også at sikre, at selskabets overskud primært går til velgørende og humanitære formål.
– Vi har fået de penge, vi skal have. Og vi kan se, at andre kan have stor gavn af dem, hvis vi kanaliserer overskuddet videre til humanitære og velgørende formål. Det bliver vi bekræftet i, når vi ser den lange række af kvalificerede ansøgninger, som er kommet til fonden igen i år, siger Kjeld Andersen, som sammen med hustruen Margit Andersen etablerede Sol og Strand Feriehusudlejning for 42 år siden.
– Vi er meget tilfredse med at se kvaliteten i det arbejde, vi donerer penge til. Det er tydeligt, at ansøgningerne kommer fra organisationer, der brænder for at gøre en forskel. Og det er det, der tæller for os, siger Margit Andersen.
formand og koordinator i Skyggebørn,
tlf. 40 50 00 55
formand for bestyrelsen i ”Fonden Sol og Strand ved Margit og Kjeld”,
PR- og pressechef i Sol og Strand Feriehusudlejning A/S,
Fonden Sol og Strand ved Margit og Kjeld donerer en million til humanitær indsats i Ukraine
Donation fra ”Fonden Sol og Strand ved Margit og Kjeld” giver Børnesagens Fællesråd en stærkere stemme
Donation fra ”Fonden Sol og Strand ved Margit og Kjeld” sender 25 indiske børnehjemsbørn på højere uddannelser
Donation fra ”Fonden Sol og Strand ved Margit og Kjeld” styrker rådgivningen til psykisk syges pårørende
Sol og Strand Fonden
© Fonden Sol og Strand ved Margit og Kjeld